Luettelo televisiosarjan Glee jaksoista
Jaksot > Neljäs tuotantokausi: 2012–2013

| Jakso | Alkuperäinen nimi | Suomenkielinen nimi | Jakson kuvaus | Esityspäivä Suomessa | Alkuperäinen esityspäivä | Katsojia USA:ssa |
| --- | --- | --- | --- | --- | --- | --- |
| 1 | The New Rachel | Uusi Rachel | Rachel aloittelee opintojaan New Yorkin teatteriakatemia NYADAssa. New Yorkissa Ohion tähti on vain yksi massasta. Onneksi koulussa voi tavata myös mukavia hengenheimolaisia. McKinleyn High Schoolissa puolestaan käy kova kuhina: kuka nousee Rachelin tilalle kuoron ykkössolistiksi? Blaine, Tina ja Brittany saavat uudesta tulokkaasta kovan kilpailijan, ja uuden Rachelin paikka päätetään selvittää kilpalaulamalla. | 7.9.2013 | 13.9.2012 | 7,41 milj. |
| 2 | Britney 2.0 | Britney 2.0 | Brittany on allapäin lennettyään ulos huutosakista. Will yrittää piristää häntä määräämällä kuoron laulamaan Brittanyn idolin, Britney Spearsin lauluja. Rachel yrittää tehdä vaikutuksen tanssinopettajaansa komean ystävänsä Brodyn avulla. | 14.9.2013 | 20.9.2012 | 7,46 milj. |
| 3 | Makeover | Uudet ilmeet | Blaine ja Brittany taistelevat oppilaskunnan puheenjohtajuudesta. Kurt saa unelmiensa työpaikan, mutta seurustelu Blainen kanssa joutuu vastatuuleen. Jaksossa vierailee Sinkkuelämästä tuttu Sarah Jessica Parker. | 21.9.2013 | 27.9.2012 | 5,79 milj. |
| 4 | The Break-Up  | Ero | Finn ja Blaine tuntevat etääntyneensä New Yorkiin muuttaneista kumppaneistaan Rachelista ja Kurtista. Suhteiden tila punnitaan, kun Blaine ja Finn kumpikin vierailevat New Yorkissa. Rachel vie Finnin tutustumaan kouluunsa taka-ajatuksenaan saada Finn taas innostumaan laulamisesta. Brittanyn ja Santanan kaukosuhdettakin selvitellään. | 28.9.2013 | 4.10.2012 | 6,07 milj. |
| 5 | The Role You Were Born to Play | Luonnerooli | Kuoro alkaa valmistautua Grease-musikaalin esittämiseen. Artie suostuttelee Finnin ryhtymään kanssaan musikaalin ohjaajaksi. Finn alkaa metsästää sopivaa miespääosan esittäjää. Wade puolestaan miettii, voiko pyrkiä Rizzon rooliin sukupuolestaan huolimatta. Samaan aikaan useampi kuorolainen yrittää toipua sydänsuruistaan. | 5.10.2013 | 8.11.2012 | 5,68 milj. |
| 6 | Glease | Glease | Will ilmoittaa lähtevänsä Washingtoniin ja asettaa Finnin kuoron johtajaksi siksi aikaa. Valinta ei miellytä kuorolaisia eikä etenkään Sueta. Koulun Grease-musikaali alkaa olla esitystä vaille valmis. Rachel ja Kurt hiipivät salaa katsomaan sitä, vaikka ottavat samalla riskin törmätä entisiin poikaystäviinsä. | 12.10.2013 | 15.11.2012 | 5,22 milj. |
| 7 | Dynamic Duets | Dynaamiset duetot | Kuoron mestaruuspokaali on varastettu, ja asialla näyttävät olevan Daltonin koulun Kultakurkut. Tilanne vaatii supersankareiden väliintuloa. Finn kaipaa inspiraatiota johtaakseen kuoron showkuorokisojen karsintoihin ja löytää sitä supersankareista. Yhdellä kuorolaisista onkin oikeasti salainen henkilöllisyys. | 19.10.2013 | 22.11.2012 | 5,70 milj. |
| 8 | Thanksgiving | Kiitospäivä | Entiset kuorolaiset saapuvat kotiin viettämään kiitospäivää, ja Finn valjastaa heidät valmentamaan nykyisen kuoron kisoihin. Tulossa on vaativa tanssinumero, jonka pääosasta Jake ja Ryder kilpailevat. Rachel ja Kurt järjestävät yksinäisten kiitospäiväjuhlat New Yorkissa. Jaksossa vierailee Sinkkuelämää-sarjasta tuttu Sarah Jessica Parker. | 26.10.2013 | 29.11.2012 | 5,39 milj. |
| 9 | Swan Song | Joutsenlaulu | Uudet tuulet putosi jatkosta showkuorokisoissa, kun itseään näännyttänyt Marley pyörtyi lavalla. Kuoron kausi näyttää olevan ohi, ja Sue saa viimein nautinnokseen häätää kuoron harjoitusluokastaan. Rachelin mielessä pyörii NYADAn lukukaudenpäätöskonsertti, jonne vain harvat ja valitut kutsutaan esiintymään ja kilpailemaan keskenään. | 2.11.2013 | 6.12.2012 | 5,43 milj. |
| 10 | Glee, Actually | Gleetä vain | Gleen joulujaksossa nähdään pieniä episodeja päähenkilöiden elämästä Rakkautta vain -elokuvan hengessä. Artie toivoo, ettei olisi koskaan joutunut pyörätuoliin, ja joulun henki Rory toteuttaa Artien toiveen näyttämällä hänelle maailman, jossa onnettomuutta ei tapahtunut. Kurtilla ei ole varaa palata kotiin jouluksi, mutta hän saa yllätysvieraita New Yorkiin. Puckermanin veljekset keksivät uuden tavan juhlia hanukkaa. Brittany ja Sam valmistautuvat maya-intiaanien ennustamaan maailmanloppuun. Sue miettii, mitä antaisi joululahjaksi koulun keittäjälle. | 9.11.2013 | 13.12.2012 | 5,26 milj. |
| 11 | Sadie Hawkins | Naisten haku | Tina ehdottaa järjestettäviksi tanssiaisia, joihin tytöt saavat pyytää poikia. Kuoron tytöt laulavat pojille, joita aikovat pyytää tanssiaisiin. Sam alkaa epäillä, että Kultakurkut voittivat kuorokilpailut huijaamalla. Kurt aloittaa opiskelun NYADAssa ja miettii, miten saisi uusia ystäviä. | 16.11.2013 | 24.1.2013 | 6,79 milj. |
| 12 | Naked | Paljasta pintaa | Kuorolaiset aikovat kerätä varoja kisamatkaa varten kuvaamalla kuoron pojista seksikkään kalenterin. Kaikki pojat eivät ole tästä innoissaan. Rachel miettii, onko opiskelijaelokuvaan pääseminen paljaan pinnan näyttämisen arvoista. Marley yrittää paljastaa tunteensa. Finn ja Sue ovat napit vastakkain. | 23.11.2013 | 31.1.2013 | 5,48 milj. |
| 13 | Diva | Diivat | Finn on huolissaan, että kuorolaiset eivät ole tarpeeksi kunnianhimoisia. Emman ehdotuksesta hän yllyttää kuorolaisia diivailemaan. Rachelia ei tarvitse yllyttää, hän diivailee muutenkin voitettuaan NYADAn laulukilpailun. Kurt kyllästyy ja haastaa Rachelin kaksintaisteluun, aseena laulu. | 30.11.2013 | 7.2.2013 | 6,03 milj. |
| 14 | I Do | Tahdon | Willin ja Emman hääpäivä koittaa viimein ystävänpäivänä, eikä kaikki suju yllätyksittä. Bestman Finnillä on huono omatunto. Emman pakko-oireet lisääntyvät jännityksen kasvaessa. Entiset kuorolaiset saapuvat juhlimaan häitä, ja ilmassa on hieman enemmän rakkautta kuin arvattiinkaan. | 7.12.2013 | 14.2.2013 | 5,13 milj. |
| 15 | Girls (and Boys) On Film | Elämän filminauhaa | Häistään toipuva Will antaa kuorolaisille tehtäväksi esittää elokuvasävelmiä. New Yorkiin muuttanut Santana alkaa käydä Rachelin ja Kurtin hermoille, kun he jäävät jumiin asuntoonsa lumimyräkän vuoksi. | 14.12.2013 | 7.3.2013 | 6,72 milj. |
| 16 | Feud | Riitoja | Finnin ja Willin välit ovat olleet kireät siitä asti, kun Finn tunnusti suudelleensa Emmaa. On kuorolaisten vuoro määrätä tehtävä ohjaajilleen: heidän on selvitettävä välinsä musikaalin keinoin. Brodylla on ikävä salaisuus, minkä vain Santana tuntuu huomaavan ja hän saa Rachelin ärsyyntymään vihjailullaan. Sue yrittää jostakin syystä pakottaa Blainen liittymään huutosakkiin. | 21.12.2013 | 14.3.2013 | 5,37 milj. |
| 17 | Guilty Pleasures | Salaiset paheet | Kuorolaiset esittävät noloja kappaleita, joista he salaa pitävät. Brittany yrittää löytää Kittyn mukavan puolen. Blaine kokee uusia ja outoja tunteita. | 28.12.2013 | 21.3.2013 | 5,91 milj. |
| 18 | Shooting Star | Viimeinen laulu | Brittany luulee, että maapallo on vaarassa tuhoutua. Tämän inspiroimana Will antaa kuorolaisille tehtäväksi laulaa läheiselleen laulun, jonka he laulaisivat jos se jäisi heidän viimeisekseen. Kuvitelma muuttuu äkkiä todeksi, kun koulun käytävältä kuuluu laukauksia. | 4.1.2014 | 11.4.2013 | 6,67 milj. |
| 19 | Sweet Dreams | Unelmia | Kuorokisojen teemaksi on valittu unelmat, ja Marley haaveilee, että kuoro esittäisi kisoissa hänen kappaleitaan. Finn on aloittanut opettajanopinnot, mutta opiskelu vaikuttaakin olevan yhtä juhlaa. Rachelin h-hetki lähestyy, kun on viimein Funny Girl -musikaalin koelaulujen aika. Rachelin äiti (Idina Menzel) saapuu juuri sopivalla hetkellä kannustamaan tytärtään. Suen lähtö koulusta saa Blainen epäluuloiseksi, ja hän hiillostaa Beckyä asiasta. | 11.1.2014 | 18.4.2013 | 6,14 milj. |
| 20 | Lights Out | Valot pois | Koulussa on sähkökatko, minkä inspiroimana kuoro esittää kappaleita akustisesti. Ryder paljastaa ikävän salaisuuden menneisyydestään. Kurtin pomo Isabelle Wright pyytää Kurtia ja Rachelia avustajiksi Vogue.comin hyväntekeväisyystilaisuuteen. Kurt ja Rachel raahaavat elämänsä suuntaa etsivän Santanan mukaansa. | 18.1.2014 | 25.4.2013 | 5,24 milj. |
| 21 | Wonder-ful | Elämän auringonsäteitä | Monen entisen ja nykyisen kuorolaisen saamat hyvät uutiset inspiroivat kuoroa esittämään elämänmyönteisen Stevie Wonderin kappaleita. Kurt tulee kotipuoleen visiitille ja isänsä tueksi syöpälääkärin vastaanotolle. Mercedes ja Mike ovat puolestaan tuleet valmentamaan kuoroa aluekisoja varten. Artie on saanut paikan elokuvakoulusta, mutta on päättänyt jättää menemättä. | 25.1.2014 | 2.5.2013 | 5,19 milj. |
| 22 | All Or Nothing | Kaikki tai ei mitään | Aluekisat pidetään yllättäen kuoron kotikentällä McKinleyn koulun auditoriossa. Brittany palaa käynniltään huippuyliopisto MIT:ssä uuden ja astetta hankalamman asenteen kera. Ryderin salaperäisen chätti-kaverin henkilöllisyys vaikuttaa ratkenneen, minkä vuoksi Ryder kieltäytyy esiintymästä kisoissa. Blaine suunnittelee kosivansa Kurtia. Rachel valmistautuu Funny Girlin toiseen koelauluun. | 1.2.2014 | 9.5.2013 | 5,92 milj. |